**VšĮ Futbolo akademija „Panevėžys“**

**2022 METŲ FINANSINIŲ ATASKAITŲ RINKINIO**

**AIŠKINAMASIS RAŠTAS**

**I. BENDROJI DALIS**

1. **BENDROJI INFORMACIJA**

 *VšĮ Futbolo akademija „Panevėžys“, įmonės kodas - 304764443*

Adresas: *Smėlynės g. 2 B, Panevėžys, Lietuva*

*Elektroninio pašto adresas: paneveziopfa@gmail.com, interneto tinklalapis: www.pfa.lt*

Viešoji įstaiga Futbolo akademija “Panevėžys” (toliau-Akademija) savo veiklą pradėjo 2018 m. vasario 09 d. Tai yra pelno nesiekiantis ribotos civilinės atsakomybės viešasis juridinis asmuo, turintis antspaudą, atsiskaitomąją ir kitas sąskaitas LR įregistruotuose bankuose, atributiką, ūkinį, komercinį, finansinį, organizacinį ir teisinį savarankiškumą.

Steigėjas: Panevėžio miesto savivaldybės administracija.

 Dalininkai:

* Panevėžio m. savivaldybės administracija, turi 200 balsų (2000 Eur (du tūkstančiai eurų));
* VšĮ Futbolo klubas “Panevėžys” 103 balsus (1030,30 Eur (vienas tūkstantis trisdešimt eurų 30 ct)). Panevėžio miesto savivaldybės 2018 m. birželio 28 d. Tarybos sprendimu Nr. 1-220, „Dėl VŠĮ futbolo klubo „Panevėžys“ priėmimo į VŠĮ Futbolo akademijos „Panevėžys“ dalininkus“. Per ataskaitinį laikotarpį dalininkų kapitalo dydis nesikeitė.

Akademijos veiklos tikslas yra tenkinti viešuosius interesus vykdant visuomenei naudingą veiklą. Siekdama savo tikslų, Akademija veikia sporto, švietimo, pramogų ir poilsio srityse, organizuoja vaikų, jaunimo ir suaugusiųjų sportininkų sportinį rengimą, vysto ir populiarina futbolą, ugdo aukštos kvalifikacijos, visapusiškai išsilavinusius futbolininkus, rengia juos Panevėžio miesto, Lietuvos rinktinėms, plėtoja ir remia Lietuvos olimpinį judėjimą, organizuoja ir rengia futbolo varžybas ir kitus sportinius renginius.

Akademija savo veiklą grindžia Lietuvos Respublikos Konstitucija, Civiliniu kodeksu, Lietuvos Respublikos viešųjų įstaigų įstatymu, Lietuvos Respublikos Vyriausybės nutarimais, švietimo, mokslo ir sporto ministerijos ministro įsakymais, kitais teisės aktais ir įstatymais.

Akademija pagal savo prievoles atsako tik jai nuosavybes teise priklausančiu turtu. Įstaigos ūkiniai metai sutampa su kalendoriniais metais. Akademijos veiklos laikotarpis neribotas.

Ataskaitiniu laikotarpiu už įstaigos veiklą buvo atsakingas direktorius Darius Butkus.

Nuo 2019 m. sausio 1 d., apskaita tvarkoma, vadovaujantis Viešojo sektoriaus apskaitos ir finansinės atskaitomybės standartais (VSAFAS).

Akademijoje finansinė apskaita tvarkoma kompiuterizuotai, naudojant „Stekas-Apskaita-VSAFAS“ finansinę programą. Finansininkė nuo 2021-07-14 dirba Audronė Aleliūnaitė.

Ataskaitinio laikotarpio pabaigoje viešojo sektoriaus subjektas filialų ir kitų struktūrinių padalinių neturi.

Vidutinis darbuotojų skaičius per ataskaitinį laikotarpį buvo:

* per ataskaitinis laikotarpis – 33 darbuotojai.
* per praėjusį ataskaitinį laikotarpį - 33 darbuotojai.

Akademijos veiklos sritis – sportas.

Akademijos veiklos rūšys:

* Sporto veiklos rūšys
* Švietimo veiklos rūšys
* Kitos veiklos rūšys.

Akademija įgyvendindama savo tikslus gali gauti ir teikti paramą.

**2. APSKAITOS POLITIKA**

**2.1. Apskaitos politikos bendrosios nuostatos**

Akademijos parengtos finansinės ataskaitos atitinka Viešojo sektoriaus apskaitos ir finansinės atskaitomybės standartus (toliau – VSAFAS).

Įstaiga, tvarkydama finansinę apskaitą ir rengdama finansines ataskaitas, vadovaujasi Lietuvos Respublikos viešojo sektoriaus atskaitomybės įstatymu ir kitais teisės aktais bei taiko apskaitos politiką, patvirtintą Akademijos direktoriaus įsakymu*.*

Per ataskaitinį laikotarpį nebuvo nustatyta esminių klaidų finansinėse ataskaitose.

Ataskaitos sudaromos Eurais ir centais.

* + 1. **Sąskaitų planas**

Sąskaitų planas, taikomas Akademijos apskaitoje, yra sudarytas pagal viešojo sektoriaus privalomąjį bendrąjį sąskaitų planą ir patvirtintas direktoriaus įsakymu.

Sąskaitų planas apima privalomojo bendrojo sąskaitų plano sąskaitas ir privalomus detalizuojančius požymius, taip pat registravimo sąskaitas ir kitus detalizuojančius požymius. Naujausia sąskaitų plano redakcija patvirtinta 2021 m. birželio 10 d. Nr. VO-36 Akademijos direktoriaus įsakymu „Dėl sąskaitų plano papildymo“.

* + 1. **Apskaitos politikos taikymas**

Akademija taiko tokią apskaitos politiką, kuri užtikrina, kad apskaitos duomenys atitiktų kiekvieno taikytino VSAFAS reikalavimus. Jeigu nėra konkretaus VSAFAS reikalavimo, įstaiga vadovaujasi bendraisiais apskaitos principais, nustatytais 1-ajame VSAFAS „Informacijos pateikimas finansinių ataskaitų rinkinyje“.

Ši apskaitos politika, ūkinių įvykių ir ūkinių operacijų registravimo tvarka užtikrina, kad finansinėse ataskaitose pateikiama informacija yra:

* svarbi vartotojų sprendimams priimti;
* patikima, nes:
	+ teisingai nurodo finansinius rezultatus, finansinę būklę ir pinigų srautus;
	+ parodo ūkinių įvykių ir ūkinių operacijų ekonominę prasmę, ne vien teisinę formą;
	+ nešališka, netendencinga;
	+ apdairiai pateikta (atsargumo principas);
* visais reikšmingais atvejais išsami.

Akademija pasirinktą apskaitos politiką taiko nuolat.

Apskaitos politika keičiama tik vadovaujantis 7-uoju VSAFAS „Apskaitos politikos, apskaitinių įverčių keitimas ir klaidų taisymas“ ir taikoma vienodai visiems finansinių ataskaitų straipsniams, kuriems turi įtakos apskaitos politikos keitimas, taikant perspektyvinį būdą

Apskaitos politika apima ūkinių operacijų ir įvykių pripažinimo, įvertinimo ir apskaitos principus, metodus ir taisykles.

* + 1. **Bendrieji apskaitos principai, metodai ir taisyklės**

Tvarkant apskaitą ir sudarant finansinių ataskaitų rinkinį, įstaiga vadovaujasi VSAFAS. Ūkinės operacijos ir įvykiai registruojami ir finansinių ataskaitų rinkinys rengiamas taikant šiuos bendruosius apskaitos principus:

* kaupimo;
* subjekto;
* veiklos tęstinumo; periodiškumo;
* pastovumo;
* piniginio mato;
* palyginimo;
* atsargumo;
* neutralumo;
* turinio viršenybės prieš formą.
	+ 1. **Finansinių ataskaitų forma**

2022 m. Akademija tvarkydama apskaitą, vadovavosi šiais teisės aktais, įskaitant jų pakeitimus:

* Lietuvos Respublikos finansinės apskaitos įstatymu,
* Lietuvos Respublikos viešojo sektoriaus atskaitomybės įstatymu,
* Viešojo sektoriaus apskaitos ir finansinės atskaitomybės standartais (VSAFAS),
* Lietuvos Respublikos viešųjų įstaigų įstatymu,
* Lietuvos Respublikos Vyriausybės 2022 m. birželio 15 d. nutarimu Nr.630 patvirtintomis Inventorizacijos taisyklėmis,
	1. **Nematerialusis turtas**

Nematerialiojo turto apskaitos politika nustatyta 13-ajame VSAFAS „Nematerialusis turtas“, o nematerialiojo turto nuvertėjimo apskaičiavimo ir apskaitos metodus ir taisykles reglamentuoja 22-asis VSAFAS „Turto nuvertėjimas“.

Nematerialusis turtas yra pripažįstamas, jei atitinka 13-ajame VSAFAS pateiktą sąvoką ir nematerialiajam turtui nustatytus kriterijus.

Nematerialusis turtas pirminio pripažinimo metu apskaitoje yra registruojamas įsigijimo savikaina. Po pirminio pripažinimo nematerialusis turtas, kurio naudingo tarnavimo laikas ribotas, finansinėse ataskaitose yra parodomas įsigijimo savikaina, atėmus sukauptą amortizaciją ir nuvertėjimą, jei jis yra.

Nematerialiojo turto amortizuojamoji vertė yra nuosekliai paskirstoma per visą nustatytą turto naudingo tarnavimo laiką tiesiogiai proporcingu metodu.Likvidacinė vertė – 0.

Neatlygintinai gautas nematerialusis turtas ne iš viešojo sektoriaus subjekto registruojamas jo tikrąja verte pagal įsigijimo dienos būklę, jei tikrąją vertę įmanoma patikimai nustatyti. Jei tikrosios vertės patikimai nustatyti negalima, tuomet nematerialusis turtas registruojamas simboline vieno euro verte.

Neatlygintinai gautas nematerialusis turtas iš kito viešojo sektoriaus subjekto registruojamas įsigijimo savikaina, sukaupta amortizacija ir nuvertėjimas (jei jis yra).

 Įsigytas nematerialusis turtas už simbolinį mokestį registruojamas tikrąja verte, jei tikrąją vertę galima patikimai nustatyti. Jei tikrosios vertės negalima patikimai nustatyti, nematerialusis turtas registruojamas simbolinio atlygio verte.

Vadovaujantis 13 VSAFAS „Nematerialus turtas“ nuostatomis ir Akademijos direktoriaus įsakymu 2022 m. birželio 28 d. Nr.VO-60 ,,Dėl ilgalaikio turto nusidėvėjimo (amortizacijos) ekonominių normatyvų patvirtinimo“ yra nustatytas ilgalaikio turto nematerialiojo turto grupės ir turto amortizacijos laikas.

* 1. **Ilgalaikis materialusis turtas**

Vadovaujantis 12 VSAFAS „Ilgalaikis materialus turtas“ nuostatomis ir Akademijos direktoriaus įsakymu 2022 m. birželio 28 d. Nr.VO-60 ,,Dėl ilgalaikio turto nusidėvėjimo (amortizacijos) ekonominių normatyvų patvirtinimo“ yra nustatytas ilgalaikio turto materialaus turto grupės ir turto amortizacijos laikas.

Ilgalaikio materialiojo turto apskaitos politika nustatyta 12-ajame VSAFAS „Ilgalaikis materialusis turtas“, ilgalaikio materialiojo turto nuvertėjimo apskaičiavimo ir apskaitos metodai ir taisyklės – 22-ajame VSAFAS „Turto nuvertėjimas“.

Ilgalaikis materialusis turtas pripažįstamas ir registruojamas apskaitoje, jei jis atitinka ilgalaikio materialiojo turto sąvoką ir VSAFAS nustatytus ilgalaikio materialiojo turto pripažinimo kriterijus.

Įsigytas ilgalaikis materialusis turtas pirminio pripažinimo momentu apskaitoje registruojamas įsigijimo savikaina. Po pirminio pripažinimo ilgalaikis materialusis turtas, išskyrus kultūros ir kitas vertybes, finansinėse ataskaitose rodomas įsigijimo savikaina, atėmus sukauptą nusidėvėjimą ir nuvertėjimą, jei jis yra. Likvidacinė vertė – 1 euras.

Ilgalaikiam turtui priskiriamas turtas, kurio tarnavimo laikas ilgesnis nei vieneri metai, o minimali įsigijimo vertė yra ne mažesnė nei 500 Eur.

Įsigytas ilgalaikis materialusis turtas už simbolinį mokestį registruojamas ilgalaikio materialiojo turto tikrąja verte, jei tikrąją vertę galima patikimai nustatyti ir kai tas subjektas iki turto perdavimo taikė tikrosios vertės metodą. Jei tikrosios vertės negalima patikimai nustatyti, ilgalaikis materialusis turtas registruojamas simboline vieno euro verte.

Ilgalaikio materialiojo turto nudėvimoji vertė yra nuosekliai paskirstoma per visą turto naudingo tarnavimo laiką. Ilgalaikio materialiojo turto vieneto nusidėvėjimas pradedamas skaičiuoti nuo kito mėnesio, kai turtas pradedamas naudoti, pirmos dienos. Nusidėvėjimas nebeskaičiuojamas nuo kito mėnesio, kai naudojamo ilgalaikio materialiojo turto likutinė vertė sutampa su jo likvidacine verte, kai turtas perleidžiamas, nurašomas arba kai apskaičiuojamas ir užregistruojamas to turto vieneto nuvertėjimas, lygus jo likutinės vertės sumai, pirmos dienos.

Ilgalaikio materialiojo turto nusidėvėjimas skaičiuojamas taikant tiesiogiai proporcingą (tiesinį) metodą, pagal konkrečius materialiojo turto nusidėvėjimo normatyvus.

Įstaigoje esantis ilgalaikis materialusis turtas pagal pobūdį skirstomas į šias pagrindines grupes: Mašinos ir įrenginiai

* Baldai ir biuro įranga
* Kitas ilgalaikis materialusis turtas
	1. **Biologinis turtas**

Akademija biologinio turto neturi, todėl jo apskaita įstaigos apskaitos politikoje neaprašyta.

* 1. **Atsargos**

Atsargų apskaitos metodai ir taisyklės nustatyti 8-ajame VSAFAS „Atsargos“.

Atsargos pripažįstamos ir registruojamos apskaitoje, jei jos atitinka atsargų apibrėžimą, pateiktą 8-ajame VSAFAS „Atsargos“.

Pirminio pripažinimo metu atsargos įvertinamos įsigijimo (pasigaminimo) savikaina, o sudarant finansines ataskaitas – įsigijimo (pasigaminimo) savikaina ar grynąja realizavimo verte, atsižvelgiant į tai, kuri iš jų mažesnė.

Apskaičiuodama atsargų, sunaudotų teikiant paslaugas, savikainą Akademija taiko (FIFO) atsargų įkainojimo būdą.

Nemokamai gautos atsargos apskaitoje registruojamos grynąja realizavimo verte.

Atsargos – trumpalaikis turtas, kurį Akademija sunaudoja pajamoms uždirbti per vienerius metus. Finansinėje apskaitoje skirsto atsargas į šias grupes: medžiagos ir atsargos, kuras, atsarginės dalys, ūkinis inventorius.

Ūkinių atsargų sunaudojimas apskaitoje registruojamas pagal nuolat apskaitomų atsargų būdą, kai finansinėje apskaitoje registruojama kiekviena su atsargų sunaudojimu susijusi operacija.

Prie atsargų priskiriamas neatiduotas naudoti ūkinis inventorius. Naudojamo inventoriaus apskaita tvarkoma nebalansinėse sąskaitose kiekine ir vertine išraiška. Esant būtinybei, apskaita nebalansinėse sąskaitose gali būti tvarkoma tik kiekine išraiška.

* 1. **Finansinis turtas**

Akademija finansinio turto neturi.

* 1. **Investicijos į nuosavybės vertybinius popierius**

Akademija investicijų į nuosavybės vertybinius popierius neturi.

* 1. **Gautinos sumos**

Gautinų sumų apskaitos metodai ir taisyklės nustatyti 17-ajame VSAFAS „Finansinis turtas ir finansiniai įsipareigojimai“ ir 22-ajame VSAFAS „Turto nuvertėjimas“.

Pagal tikslą Akademija sumas skirsto į:

* Gautinos sumos už suteiktas paslaugas;
* Gautinos įmokos už paslaugas švietimo, socialinės apsaugos ir kitose įstaigose
* Sukauptos gautinos sumos;
* Kitos gautinos sumos.
	1. **Pinigai ir pinigų ekvivalentai**

Pinigus sudaro pinigai kasoje ir banko sąskaitose.

Pinigai ir jų ekvivalentai priskiriami prie trumpalaikio turto, tačiau, jei pinigų ir jų ekvivalentų naudojimo arba disponavimo jais laikas apribojamas ilgiau nei 12 mėnesių skaičiuojant nuo paskutinės einamojo ataskaitinio laikotarpio dienos, jie turi būti priskiriami prie ilgalaikio finansinio turto. Įstaiga pinigus ir pinigų ekvivalentus skirsto į:

* Pinigai bankų sąskaitose
* Grynieji pinigai kasoje.
	1. **Finansavimo sumos**

Finansavimo sumų apskaitos metodai ir taisyklės nustatyti 20-ajame VSAFAS „Finansavimo sumos”.

Finansavimo sumos pripažįstamos, kai atitinka VSAFAS nustatytus kriterijus.

Finansavimo sumos – iš valstybės ir savivaldybės biudžetų, Europos Sąjungos (finansinė parama), užsienio valstybių ir tarptautinių organizacijų bei iš kitų šaltinių gauti arba gautini pinigai arba kitas turtas, skirtas įstaigos įstatuose nustatytiems tikslams ir programoms įgyvendinti. Finansavimo sumos apima ir gautus arba gautinus pinigus, ir kitą turtą pavedimams vykdyti, kitas lėšas išlaidoms kompensuoti ir paramos būdu gautą turtą.

Įstaigoje finansavimo sumos pagal šaltinius skirstomos į:

* Finansavimo sumas iš valstybės biudžeto;
* Finansavimo sumas iš savivaldybės biudžeto;
* Finansavimo sumas iš Europos Sąjungos, užsienio valstybių ir tarptautinių organizacijų;
* Finansavimo sumas iš kitų šaltinių.

Įstaigos gautos (gautinos) finansavimo sumos pagal paskirtį skirstomos į:

* Finansavimo sumas nepiniginiam turtui įsigyti;
* Finansavimo sumas kitoms išlaidoms.

Gautos (gautinos) ir panaudotos finansavimo sumos arba jų dalis pripažįstamos finansavimo pajamomis pagal kaupimo principą tais laikotarpiais, kuriais patiriamos su finansavimo sumomis susijusios sąnaudos.

* 1. **Finansiniai įsipareigojimai**

Finansinių įsipareigojimų apskaitos principai, metodai ir taisyklės nustatyti 17-ajame VSAFAS „Finansinis turtas ir finansiniai įsipareigojimai”, 18-ajame VSAFAS – „Atidėjiniai, neapibrėžtieji įsipareigojimai, neapibrėžtasis turtas ir po ataskaitiniai įvykiai“, 19-ajame VSAFAS „Nuoma, finansinė nuoma (lizingas) ir kitos turto perdavimo sutartys“ ir 24-ajame VSAFAS „Su darbo santykiais susijusios išmokos“.

Visi įsipareigojimai yra finansiniai ir skirstomi į ilgalaikius ir trumpalaikius, atsižvelgiant į numatomą įsipareigojimų įvykdymo laiką.

Ilgalaikiams finansiniams įsipareigojimams priskiriami atidėjiniai pagal LR Finansų ministerijos rekomendaciją „Dėl atidėjinių apskaičiavimo ir registravimo darbo santykius nutraukiant Darbo kodekso 56 straipsnio 1 dalies 4 punkte nustatytais pagrindais – asmenims sulaukusiems pensinio amžiaus ir nutraukiantiems darbo santykius.

Trumpalaikiams finansiniams įsipareigojimams priskiriama:

* Ilgalaikių atidėjinių einamųjų metų dalis ir trumpalaikiai atidėjiniai
* Ilgalaikių įsipareigojimų einamųjų metų dalis;
* Trumpalaikiai finansiniai įsipareigojimai;
* Mokėtinos subsidijos, dotacijos ir finansavimo sumos;
* Mokėtinos sumos į biudžetus ir fondus;
* Mokėtinos socialinės išmokos;
* Grąžintini mokesčiai ir kitos įmokos;
* Tiekėjams mokėtinos sumos;
* Su darbo santykiais susiję įsipareigojimai;
* Sukauptos mokėtinos sumos;
* Kitos mokėtinos sumos, susijusios su vykdoma veikla.

**Atidėjiniai.** Atidėjinys (atidėjinio sąvoka apibrėžta 2-ajame VSAFAS „Finansinės būklės ataskaita“) pripažįstamas ir apskaitoje registruojamas, kai dėl įvykio praeityje įstaiga turi dabartinę teisinę prievolę ar neatšaukiamą pasižadėjimą ir tikėtina, kad jam įvykdyti bus reikalingi ištekliai, o įsipareigojimų suma gali būti patikimai įvertinta. Atidėjiniai yra peržiūrimi paskutinę kiekvieno ataskaitinio laikotarpio dieną ir koreguojami, atsižvelgiant į naujus įvykius ar aplinkybes, kad parodytų tiksliausią dabartinį įvertinimą.

**Finansinė nuoma (lizingas).** Finansinės nuomos (lizingo) ūkinės operacijos apskaitomos, vadovaujantis apskaitos principais ir taisyklėmis, kurios nurodytos 19 VSAFAS „Nuoma, finansinė nuoma (lizingas) ir kitos turto perdavimo sutartys“

Akademija turto pagal finansinės nuomos (lizingo) sutartis nėra, todėl įstaigos apskaitos politikoje nėra aprašyta finansinės nuomos (lizingo) ūkinių operacijų apskaita.

* 1. **Pajamos**

Pajamų apskaitos principai, metodai ir taisyklės nustatyti 10-ajame VSAFAS „Kitos pajamos“ ir 20-ajame VSAFAS „Finansavimo sumos“.

Pajamų apskaitai taikomas kaupimo principas. Finansavimo pajamos pripažįstamos tuo pačiu laikotarpiu, kai yra patiriamos su šiomis pajamomis susijusios sąnaudos.

Pajamos, išskyrus finansavimo pajamas, pripažįstamos, kai tikėtina, jog teatras gaus su sandoriu susijusią ekonominę naudą, kai galima patikimai įvertinti pajamų sumą ir su pajamų uždirbimu susijusias sąnaudas. Pajamos registruojamos apskaitoje ir rodomos finansinėse ataskaitose tą ataskaitinį laikotarpį, kurį yra uždirbamos, t. y. kurį suteikiamos paslaugos ar parduodamas turtas ar kt., nepriklausomai nuo pinigų gavimo momento. Pajamos pripažįstamos su pridėtinės vertės mokesčiu, nes įstaiga nėra PVM mokėtoja.

Visos Akademijos pajamos veiklos rezultatų ataskaitai sudaryti skirstomos į:

* Pagrindinės veiklos;
* Kitos veiklos;
* Finansinės ir investicinės veiklos.

Pagrindinės veiklos pajamomis laikomos pajamos, gautos vykdant įstaigos nuostatuose nustatytą veiklą.

Pajamos, gautos iš veiklos, kuri pagal nuostatus nepriskirta pagrindinei veiklai, priskiriamos kitos veiklos pajamoms.

* 1. **Sąnaudos**

Sąnaudų apskaitos principai, metodai ir taisyklės nustatyti 11-ajame VSAFAS „Sąnaudos”. Sąnaudų, susijusių su konkrečių turto, finansavimo sumų ir įsipareigojimų straipsnių apskaita, principai nustatyti šių straipsnių apskaitą reglamentuojančiuose VSAFAS.

Sąnaudos pripažįstamos ir apskaitoje registruojamos tą ataskaitinį laikotarpį, kurį jos buvo padarytos, t. y. kai uždirbamos su jomis susijusios pajamos, neatsižvelgiant į pinigų išleidimo laiką. Sąnaudos apskaitoje registruojamos pagal šiuos dokumentus: PVM sąskaitas faktūras, sąskaitas faktūras ir kitus paslaugų įsigijimo dokumentus. Darbo užmokesčio sąnaudos pripažįstamos pagal darbo užmokesčio žiniaraščius. Šios sąnaudos dažniausiai pripažįstamos kartą per mėnesį. Sąnaudos registruojamos 8 klasės sąskaitų plano sąskaitose. Akademijos sąnaudos pagal veiklos sritis skirstomos į šias grupes:

* Pagrindinės veiklos sąnaudos;
* Kitos veiklos sąnaudos;
* Finansinės ir investicinės veiklos sąnaudos.
	1. **Sandoriai užsienio valiuta**

Sandorių užsienio valiuta apskaitos principai nustatyti 21-ajame VSAFAS „Sandoriai užsienio valiuta”.

Akademijoje operacijų užsienio valiuta 2022 metais nebuvo.

* 1. **Turto nuvertėjimas**

Turto nuvertėjimo apskaitos principai, metodai ir taisyklės nustatyti 8-ajame VSAFAS „Atsargos“, 17-ajame VSAFAS „Finansinis turtas ir finansiniai įsipareigojimai”, 22-ajame VSAFAS „Turto nuvertėjimas” ir Inventorizavimo tvarkos apraše.

2022 metais Akademijoje turto nuvertėjimo požymių nebuvo.

* 1. **Neapibrėžtieji įsipareigojimai ir neapibrėžtasis turtas**

Neapibrėžtųjų įsipareigojimų ir neapibrėžtojo turto apskaitos principai nustatyti 18-ajame VSAFAS „Atidėjiniai, neapibrėžtieji įsipareigojimai, neapibrėžtasis turtas ir po ataskaitiniai įvykiai“.

Akademija ataskaitinio laikotarpio pabaigoje neapibrėžtųjų įsipareigojimų ir neapibrėžtojo turto neturi.

* 1. **Įvykiai pasibaigus ataskaitiniam laikotarpiui**

Metinis finansinių ataskaitų rinkinys sudaromas ne vėliau kaip iki kitų metų kovo 15 (penkioliktos) dienos.

Po ataskaitiniai įvykiai, kurie suteikia papildomos informacijos apie Akademijos finansinę padėtį paskutinę ataskaitinio laikotarpio dieną (koreguojantieji įvykiai), atsižvelgiant į jų įtakos parengtoms finansinėms ataskaitoms reikšmę, yra rodomi finansinės būklės, veiklos rezultatų ir pinigų srautų ataskaitose. Nekoreguojantieji po ataskaitiniai įvykiai aprašomi aiškinamajame rašte, kai jie reikšmingi.

* 1. **Tarpusavio užskaitos ir palyginamieji skaičiai**

Sudarant finansinių ataskaitų rinkinį, turtas ir įsipareigojimai bei pajamos ir sąnaudos nėra užskaitomos tarpusavyje, išskyrus atvejus, kai konkretus VSAFAS reikalauja būtent tokios užskaitos (pvz., dėl draudiminio įvykio patirtos sąnaudos yra užskaitomos su gauta draudimo išmoka).

* 1. **Informacijos pagal segmentus pateikimas**

Informacijos pagal segmentus pateikimo finansinėse ataskaitose reikalavimai nustatyti 25-ajame VSAFAS „Segmentai“.Apskaita tvarkoma pagal segmentus. Segmentai – VSS veiklos dalys pagal vykdomas valstybės funkcijas, apimančios vienarūšes teikiamas viešąsias paslaugas pagal valstybės funkcijų klasifikaciją. Akademijoje ataskaitiniais metais pajamos, sąnaudos, turtas, finansavimo sumos, įsipareigojimai ir pinigų srautai priskiriami prie poilsis, kultūra ir religija segmento. Akademijoje antrinių segmentų nėra.

* 1. **Apskaitos politikos keitimas**

Apskaitos politikos keitimo principai nustatyti 7-ajame VSAFAS „Apskaitos politikos, apskaitinių įverčių keitimas ir klaidų taisymas“.

Pasirinkta apskaitos politika taikoma nuolat arba gana ilgą laiką tam, kad būtų galima palyginti skirtingų ataskaitinių laikotarpių finansines ataskaitas. Tokio palyginimo reikia finansinės būklės, veiklos rezultatų, grynojo turto ir pinigų srautų keitimosi tendencijoms nustatyti.

Apskaitos politika keičiama dėl VSAFAS pasikeitimo arba jei to reikalauja kiti teisės aktai.

* 1. **Apskaitinių įverčių keitimas**

Apskaitinių įverčių keitimo principai nustatyti 7-ajame VSAFAS „Apskaitos politikos, apskaitinių įverčių keitimas ir klaidų taisymas“.

Apskaitiniai įverčiai yra peržiūrimi tuo atveju, jei pasikeičia aplinkybės, kuriomis buvo remtasi, atliekant įvertinimą, arba atsiranda papildomos informacijos ar kitų įvykių.

* 1. **Apskaitos klaidų taisymas**

Ataskaitiniu laikotarpiu pastebėtų apskaitos klaidų, padarytų praėjusių ataskaitinių laikotarpių finansinėse ataskaitose, taisymas registruojamas praėjusių laikotarpių esminių klaidų taisymo įtakos sąskaitoje, jei klaida esminė.

Klaida laikoma neesminė (informacija nereikšminga), jei jos suma yra:

* Iki 5 procentų grynojo veiklos rezultato;
* Iki 0,5 procentų pajamų arba sąnaudų;
* Iki 0,5 procentų turto balansinės vertės.

**III.** **PASTABOS**

**P01 Apskaitos politikos keitimo ir esminių apskaitos klaidų taisymo įtaka.** Per ataskaitinį laikotarpį apskaitoje nebuvo užregistruota esminių klaidų taisymų, įstaiga nekeitė apskaitos politikos ir apskaitinių įverčių, todėl informacija neteikiama.

**P02 Pagrindinės veiklos sąnaudos pagal segmentus.** Įstaigos veikla priskiriama prie segmento „Poilsis, kultūra ir religija“. Ataskaitinio laikotarpio pabaigoje pagrindinės veiklos sąnaudos sudarė 518145,73 Eur. Didžiausią dalį sąnaudų sudarė darbo užmokesčio ir socialinio draudimo sąnaudos 404255,32 Eur, komunalinių paslaugų ir ryšių sąnaudos 43935,58 Eur., transporto sąnaudos 25645,52 Eur bei sunaudotų atsargų sąnaudos 2332,35 Eur.

**P03** **Ilgalaikis nematerialusis turtas.** Informacija apie nematerialiojo turto balansinės vertės pagal turto grupes pasikeitimą per ataskaitinį laikotarpį pateikta priede „Informacija apie nematerialiojo turto balansinės vertės pasikeitimą“. Ataskaitinio laikotarpio pabaigoje nematerialiojo turto likutinė vertė sudarė 324,42 Eur.

Įstaigos apskaitoje nėra registruoto valstybei nuosavybės teise priklausančio, savivaldybės patikėjimo teise valdomo nematerialiojo turto, todėl informacija apie tokio turto balansinės vertės praėjusio ataskaitinio laikotarpio pabaigoje ir ataskaitinio laikotarpio pabaigoje pasikeitimą neteikiama.

Nematerialiojo turto, kurio naudingo tarnavimo laikas neribotas ataskaitinio laikotarpio pabaigoje apskaitoje registruoto nebuvo, todėl informacija neteikiama.

Per ataskaitinį laikotarpį nebuvo nematerialiojo turto vienetų, priskirtų neribotam naudingo tarnavimo laiko nematerialiajam turtui, todėl informacija neteikiama.

Per ataskaitinį laikotarpį nebuvo pripažintų, panaikintų ar sumažintų nematerialiojo turto nuvertėjimo nuostolių, todėl informacija neteikiama.

Per ataskaitinį laikotarpį nebuvo nustatomos nematerialiojo turto atsiperkamosios vertės, todėl informacija neteikiama.

Nematerialiojo turto grupėms taikomi amortizacijos normatyvai

nuo mažiausio iki didžiausio

|  |  |  |
| --- | --- | --- |
| **Nematerialiojo turto grupės** | **Amortizacijos normatyvo mažiausia reikšmė (metais)** | **Amortizacijos normatyvo didžiausia reikšmė (metais)** |
| Programinė įranga ir jos licencijos | 1 | 1 |

**P04** **Ilgalaikis materialusis turtas**. Informacija apie ilgalaikio materialiojo turto balansinės vertės pagal turto grupes pasikeitimą per ataskaitinį laikotarpį pateikta priede „Informacija apie ilgalaikio materialiojo turto, vertinamo įsigijimo savikaina, balansinės vertės pasikeitimą“. Ataskaitinio laikotarpio pabaigoje ilgalaikio materialiojo turto, vertinamo įsigijimo savikaina, likutinė vertė sudarė 8429,69 Eur.

Ilgalaikio materialiojo turto, vertinamo tikrąja verte, įstaigos apskaitoje nėra užregistruota, todėl informacija neteikiama.

Per ataskaitinį laikotarpį valstybei nuosavybės teise priklausančio, savivaldybės patikėjimo teise valdomo ilgalaikio materialiojo turto apskaitoje nebuvo registruota, todėl informacija neteikiama.

Sutarčių, pasirašytų dėl ilgalaikio materialiojo turto įsigijimo ateityje, per ataskaitinį laikotarpį nebuvo pasirašyta, todėl informacija neteikiama.

Per ataskaitinį laikotarpį nebuvo pripažintų, panaikintų ar sumažintų ilgalaikio materialiojo turto nuvertėjimo nuostolių, todėl informacija neteikiama.

Per ataskaitinį laikotarpį nebuvo nustatomos ilgalaikio materialiojo turto atsiperkamosios vertės, todėl informacija neteikiama.

Ilgalaikio materialiojo turto grupėms taikomi nusidėvėjimo normatyvai

nuo mažiausio iki didžiausio

|  |  |  |
| --- | --- | --- |
| **Ilgalaikio materialiojo turto grupės** | **Nusidėvėjimo normatyvo mažiausia reikšmė (metais)** | **Nusidėvėjimo normatyvo didžiausia reikšmė (metais)** |
| Mašinos ir įrenginiai | 10 | 10 |
| Kitos vertybės | 5 | 5 |
| Baldai, biuro įranga ir kitas ilgalaikis materialusis turtas | 4 | 4 |

**P05 Finansinis turtas.** Ilgalaikio finansinio turto įstaiga neturi, todėl informacija neteikiama.

**P06 Turtas, atsirandantis iš nuomos, finansinės nuomos (lizingo) ir kitų turto perdavimo sutarčių**. Finansinės nuomos (lizingo) ir veiklos nuomos sutarčių nėra, perduoto pagal panaudos sutartis turto nėra, todėl informacija neteikiama.

**P07 Biologinis turtas.** Įstaiga biologinio turto neturi, todėl informacija neteikiama.

**P08 Atsargos.** Informacija apie atsargų vertės pasikeitimą per ataskaitinį laikotarpį pateikta „Atsargų vertės pasikeitimas per ataskaitinį laikotarpį“ priede. Atsargų balansinė vertė ataskaitinio laikotarpio pabaigoje sudarė 762,39 Eur. Per ataskaitinį laikotarpį įsigyta medžiagų ir ūkinio inventoriaus už 28393,22 Eur, neatlygintinai gauta 7185,30 Eur. Medžiagos ir ūkinis inventorius nurašyti ir sunaudoti įstaigos veikloje.

Per ataskaitinį laikotarpį valstybei nuosavybės teise priklausančių, savivaldybės patikėjimo teise valdomų atsargų apskaitoje nebuvo užregistruota, todėl informacija neteikiama.

Per ataskaitinį laikotarpį apskaitoje nebuvo užregistruota materialaus ir biologinio turtas, kuris buvo parduotas, todėl informacija neteikiama.

Per ataskaitinį laikotarpį apskaitoje nebuvo užregistruotas atsargų vertės sumažėjimas ar sumažintos atsargų vertės atkūrimas, todėl informacija neteikiama.

**P09 Išankstiniai apmokėjimai.** Informacija apie išankstinius apmokėjimus pateikta „Informacija apie išankstinius apmokėjimus“ priede. Ataskaitinio laikotarpio pabaigoje išankstiniai apmokėjimai sudarė 146,38 Eur. Tai ateinančių laikotarpių sąnaudos (automobilių draudimai, prenumerata).

Per ataskaitinį laikotarpį apskaitoje nebuvo įvertinimo prielaidų keitimai, dėl kurių pasikeitė išankstinių apmokėjimų grynoji vertė, todėl informacija neteikiama.

**P10 Per vienerius metus gautinos sumos.** Informacija apie gautinas sumas pateikta „Informacija apie per vienerius metus gautinas sumas “ priede.Ataskaitinio laikotarpio pabaigoje per vienerius metus gautinų sumų balansinė vertė sudarė 23354,17 Eur., iš jų 1180,35 Eur. už suteiktas paslaugas ir už patirtų komunalinių išlaidų atstatymą.

Įstaiga neturi suteiktų trumpalaikių paskolų, todėl informacija apie po vienų metų gautinas sumas pagal grąžinimo laikotarpius ir jų einamųjų metų dalis neteikiama.

Per ataskaitinį laikotarpį nebuvo užregistruota gautinų sumų nuvertėjimo, todėl informacija neteikiama.

**P11 Pinigai ir pinigų ekvivalentai.** Informacija apie pinigų likutį ataskaitinio laikotarpio pabaigoje pateikta priede „Informacija apie pinigus ir pinigų ekvivalentus“ Ataskaitinio laikotarpio pabaigoje pinigų likutis banko sąskaitose ir kasoje sudarė 38786,20 Eur.

**P12 Finansavimo sumos.**

Įstaiga finansuojama iš savivaldybės, valstybės, Europos sąjungos bei kitų šaltinių. Informacija apie per ataskaitinį laikotarpį gautas ir panaudotas finansavimo sumas pateikta priede „Finansavimo sumos pagal šaltinį, tikslinę paskirtį ir jų pokyčiai per ataskaitinį laikotarpį“. Ataskaitinio laikotarpio pabaigoje finansavimo sumų likutis sudarė 19605,10 Eur. Iš jų 5868,88 Eur finansavimo sumos iš savivaldybės biudžeto ir 13736,22 Eur. finansavimo sumų iš kitų šaltinių.

Ataskaitinio laikotarpio pabaigoje paramos likutis sudarė 7492,63 Eur. Informacija apie per ataskaitinį laikotarpį gautą ir panaudotą paramą pateikta prieduose „Informacija apie per ataskaitinį laikotarpį gautą finansinę ir nefinansinę paramą“ ir „Informacija apie paramos panaudojimą per ataskaitinį laikotarpį“.

**P13 Finansiniai įsipareigojimai.** Ilgalaikių finansinių įsipareigojimų bei garantinių sutarčių įstaiga neturi. Įsipareigojimų, apskaitoje užregistruotų amortizuota savikaina, įstaiga neturi, todėl informacija neteikiama.

**P14 Įsipareigojimai, atsirandantys iš nuomos, finansinės nuomos (lizingo) ir kitų turto perdavimo sutarčių.** Finansinės nuomos (lizingo) sutarčių nėra sudaryta, ilgalaikės finansinės nuomos įsipareigojimų apskaitoje nėra užregistruota, todėl informacija neteikiama.

Planuojamų sandorių, kurių finansinei rizikai valdyti naudojamos išvestinės finansinės priemonės, įstaiga neturi, todėl informacija neteikiama.

Finansinių įsipareigojimų, apskaitomų tikrąja verte įstaiga neturi, todėl informacija neteikiama.

Būsimųjų pagrindinės nuomos įmokų, kurias numatoma sumokėti pagal pasirašytas veiklos nuomos sutartis, nėra, todėl informacija neteikiama.

Turto, naudojamo pagal finansinę nuomą (lizingą) įstaiga neturi, todėl informacija neteikiama.

Pagal panaudos sutartis gauto turto vertė, nurodyta sutartyje, ataskaitinio laikotarpio pabaigoje sudarė 679340,13 Eur.

**P15 Atidėjiniai.** Įgyvendinant LR Finansų ministerijos rekomendaciją „Dėl atidėjinių apskaičiavimo ir registravimo darbo santykius nutraukiant Darbo kodekso 56 straipsnio 1 dalies 4 punkte nustatytais pagrindais, ataskaitinio laikotarpio pabaigoje apskaitoje buvo užregistruota 7533,29 Eur. ilgalaikių atidėjinių.

Įstaigoje yra darbuotojų, pasiekusių įstatymų nustatytą senatvės pensijos amžių ir įgijusių teisę į visą senatvės pensiją dirbant šioje įstaigoje, todėl buvo apskaičiuotas ir užregistruotas atidėjinys šių darbuotojų išeitinėms išmokoms mokėti. Kadangi nėra žinoma ir negalima pagrįstai tikėtis, kiek pensinio amžiaus sulaukusių darbuotojų ateinančiais metais pateiks prašymus išeiti iš darbo, apskaičiuota suma pripažinta ilgalaikiu atidėjiniu.

Informacija apie atidėjinius pateikta šio aiškinamojo rašto prieduose „Atidėjiniai pagal jų paskirtį“ ir „Atidėjiniai pagal jų panaudojimo laiką“.

Išeitinių išmokų atidėjiniai nediskontuoti, nes jų diskontavimas neturi jokios įtakos jų išmokėjimui.

**P16 Suteiktos garantijos dėl paskolų.** Suteiktų garantijų dėl paskolų nėra.

**P17 Trumpalaikiai įsipareigojimai.** Ataskaitinio laikotarpio pabaigoje trumpalaikiai įsipareigojimai sudarė 32274,76 Eur. Tai:

* 10087,75 Eur. tiekėjams mokėtinos sumos už prekes ir paslaugas;
* 13,19 Eur. su darbo santykiais susiję įsipareigojimai;
* 22173,82 Eur sukauptos mokėtinos sumos. Tai sukauptos atostoginių ir socialinio draudimo sąnaudos.

Informacija apie trumpalaikes mokėtinas sumas pateikta priede „Informacija apie kai kurias trumpalaikes mokėtinas sumas“.

**P18 Grynasis turtas.** Ataskaitinio laikotarpio pabaigoje grynasis turtas sudarė 12390,10 Eur. Šią sumą sudaro:

* dalininkų kapitalas – 3030.30 Eur.
* sukauptas perviršis – 9359,80 Eur.

# Informacija apie grynojo turto pokyčius pateikta Grynojo turto pokyčių ataskaitoje.

# P21 Kitos pagrindinės veiklos pajamos ir kitos veiklos pajamos. Per ataskaitinį laikotarpį apskaičiuota 42992,25 Eur. pajamų už suteiktas paslaugas ir kitų pajamų.

# Lyginant su praėjusiu ataskaitiniu laikotarpiu, pajamų už suteiktas paslaugas apskaičiuota 34,8 proc. daugiau. Tam įtakos turėjo ugdytinių skaičiaus padidėjimas, pasibaigęs dėl COVID-19 šalyje paskelbtas karantinas.

# Ataskaitiniu laikotarpiu apskaitoje nebuvo užregistruota kitos veiklos pajamų ar sąnaudų, todėl informacija neteikiama.

# P22 Pagrindinės veiklos sąnaudos. Didžiausią dalį (78,0 proc.) pagrindinės veiklos sąnaudų sudaro darbo užmokesčio ir socialinio draudimo sąnaudos. Ataskaitinio laikotarpio pabaigoje jos sudarė 404225,32 Eur. Etatų sąraše nurodytiems darbuotojams per ataskaitinį laikotarpį apskaičiuota 397305,10 Eur darbo užmokesčio ir 6920,22 socialinio draudimo sąnaudų. Šios sąnaudos detalizuotos priede „Informacija apie darbo užmokesčio ir socialinio draudimo sąnaudas pateikimas aiškinamajame rašte“.

# P23 Finansinės ir investicinės veiklos rezultatas. Per ataskaitinį laikotarpį apskaitoje buvo užregistruota 723,00 Eur. LVJFA skirtos baudos.

# P24 Finansinės rizikos valdymas. Valiutos kurso pasikeitimas neturi įtakos veiklos rezultatams, nes visi įsipareigojimai per ataskaitinį laikotarpį registruoti eurais. Ataskaitinio laikotarpio pabaigoje įsipareigojimų balansinė vertė eurais sudarė 32274,76 Eur.

# Informacija apie finansinės rizikos valdymą pateikta priede „Informacija apie įsipareigojimų dalį (įskaitant finansinės nuomos (lizingo) įsipareigojimus) eurais ir užsienio valiutomis“.

# P25 Neapibrėžtieji įsipareigojimai. Įstaigoje nėra neapibrėžtųjų įsipareigojimų, todėl informacija neteikiama.

# P26 Po ataskaitiniai įvykiai. P oataskaitinių įvykių įstaigoje nėra.

**Finansinių ataskaitų rinkinio pateikimo teisės aktų nustatytam viešojo sektoriaus subjektui data:** Finansinių ataskaitų rinkinys už 2022 metus pateiktas Panevėžio miesto savivaldybės administracijai 2023 m. kovo 29 d.

**Priežastis, dėl kurios finansinių ataskaitų rinkinys buvo grąžintas pataisyti ir pakartotinai pateiktas teisės aktų nustatytam viešojo sektoriaus subjektui:** Aiškinamajame rašte pateikta informacija nesutapo su VSAKIS pateiktas duomenimis.

**Atlikti pataisymai:** Pataisytas aiškinamasis raštas. Apskaitos klaidos bus pataisytos 2023 metais.

**Pakartotinio pateikimo data:**

**VSAKIS duomenų paketo kontrolės.** Paketas turi tris blokuojančias kontroles (pridedama), todėl įstaiga LR Finansų ministerijai teikė prašymą „publikuoti“ paketą su blokuojančiomis kontrolėmis. Ministerijai VSAKIS „publikavus“ duomenų paketą, įstaigos vadovas „integravo“ VSAKIS duomenų paketą.

|  |  |
| --- | --- |
| Direktorius | Darius Butkus |
|  |  |
| Finansininkė | Audronė Aleliūnaitė |